*****

ΟΔΗΓΙΑ ΤΗΣ ΕΠΙΤΡΟΠΗΣ

της 14ης Οκτωβρίου 1985

με την οποία τροποποιείται η οδηγία 77/794/ΕΟΚ σχετικά με τον καθορισμό των λεπτομερειών που είναι αναγκαίες για την εφαρμογή ορισμένων διατάξεων της οδηγίας 76/308/ΕΟΚ περί αμοιβαίας συνδρομής για την είσπραξη των απαιτήσεων που προκύπτουν από πράξεις που αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και των γεωργικών εισφορών και των δασμών

(85/479/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 76/308/ΕΟΚ του Συμβουλίου της 15ης Μαρτίου 1976 σχετικά με την αμοιβαία συνδρομή για την είσπραξη των απαιτήσεων που προκύπτουν από πράξεις που αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και των γεωργικών εισφορών και των δασμών, και σχετικά με το φόρο προστιθέμενης αξίας (1), όπως τροποποιήθηκε τελευταία από την οδηγία 79/1071/ΕΟΚ (2), και ιδίως το άρθρο 22 παράγραφος 1,

Εκτιμώντας:

ότι οι λεπτομέρειες που είναι αναγκαίες για την εφαρμογή ορισμένων διατάξεων της οδηγίας 76/308/ΕΟΚ καθορίστηκαν με την οδηγία 77/794/ΕΟΚ της Επιτροπής (3)· ότι ο τίτλος της οδηγίας 76/308/ΕΟΚ τροποποιήθηκε από την οδηγία 79/1071/ΕΟΚ· ότι πρέπει, συνεπώς, να τροποποιηθεί και ο τίτλος της οδηγίας 77/794/ΕΟΚ·

ότι, σύμφωνα με το άρθρο 20 παράγραφος 2 της οδηγίας 77/794/ΕΟΚ, καμία αίτηση συνδρομής δεν μπορεί να υποβληθεί εάν το ποσό της ή των απαιτήσεων στις οποίες αναφέρεται είναι κατώτερο των 750 ECU·

ότι το άρθρο 12 παράγραφος 2 του κανονισμού (ΕΟΚ) αριθ. 3/84 του Συμβουλίου της 19ης Δεκεμβρίου 1983, με το οποίο θεσπίζεται καθεστώς ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα άλλα κράτη μέλη (4), προβλέπει αμοιβαία συνδρομή μεταξύ των κρατών μελών, προκειμένου να εισπραχθούν επιβαρύνσεις που έγιναν απαιτητές μετά από μια παρατυπία που σημειώθηκε σε ένα από τα κράτη αυτά· ότι, παρ' όλα αυτά, διευκρινίζεται ότι το κράτος μέλος το οποίο προβαίνει στην είσπραξη μπορεί επίσης να εφαρμόσει τις διατάξεις που έχουν θεσπιστεί δυνάμει της οδηγίας 76/308/ΕΟΚ·

ότι ο κανονισμός (ΕΟΚ) αριθ. 2364/84 της Επιτροπής της 31ης Ιουλίου 1984 σχετικά με τις λεπτομέρειες εφαρμογης του καθεστώτος ενδοκοινοτικής κυκλοφορίας εμπορευμάτων που αποστέλλονται από ένα κράτος μέλος με σκοπό την προσωρινή χρησιμοποίησή τους σε ένα ή περισσότερα κράτη μέλη (5) προβλέπει, στο άρθρο 22 παράγραφος 5, ότι στις περιπτώσεις που το εισπρακτέο ποσό είναι κατώτερο των 200 ECU δεν εφαρμόζονται οι διατάξεις του άρθρου 12 παράγραφος 2 του κανονισμού (ΕΟΚ) αριθ. 3/84·

ότι, με σκοπό να επιτραπεί, σύμφωνα με το άρθρο 12 παράγραφος 2 του κανονισμού (ΕΟΚ) αριθ. 3/84, η προσφυγή στις διατάξεις που έχουν θεσπιστεί σύμφωνα με τη οδηγία 76/308/ΕΟΚ στις περιπτώσεις που το εισπρακτέο ποσό είναι ίσο ή ανώτερο των 200 ECU, πρέπει να προβλεφθεί παρέκκλιση από την αρχή σύμφωνα με την οποία καμία αίτηση συνδομής δεν μπορεί να διατυπωθεί στο πλαίσιο της οδηγίας αυτής εάν το ποσό της ή των απαιτήσεων, στις οποίες αναφέρεται, είναι κατώτερο των 750 ECU·

ότι το παράρτημα Ι της οδηγίας 77/794/ΕΟΚ, που περιέχει το υπόδειγμα που θα χρησιμοποιηθεί για την αίτηση πληροφοριών που αναφέρεται στο άρθρο 4 της οδηγίας 76/308/ΕΟΚ, είναι λανθασμένο και πρέπει να διορθωθεί·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής Είσπραξης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/794/ΕΟΚ τροποποιείται ως εξής:

1. Ο τίτλος αντικαθίσταται από το ακόλουθο κείμενο:

«Οδηγία της Επιτροπής της 4ης Νοεμβρίου 1977, σχετικά με τον καθορισμό των λεπτομερειών που είναι αναγκαίες για την εφαρμογή ορισμένων διατάξεων της οδηγίας 76/308/ΕΟΚ του Συμβουλίου περί αμοιβαίας συνδρομής για την είσπραξη των απαιτήσεων που προκύπτουν από πράξεις που αποτελούν μέρος του συστήματος χρηματοδότησης του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και των γεωργικών εισφορών και των δασμών, και σχετικά με το φόρο προστιθέμενης αξίας».

2. Το άρθρο 20 παράγραφος 2 αντικαθίσταται από το ακόλουθο κείμενο:

«2. Καμία αίτηση συνδρομής δεν μπορεί να υποβληθεί εάν το ποσό της ή των απαιτήσεων στις οποίες αναφέρεται είναι κατώτερο των 750 ECU. Το ποσό αυτό ορίζεται σε 200 ECU, εάν η αίτηση αφορά είσπραξη μιας πίστωσης που έγινε απαιτητή λόγω παρατυπίας που σημειώθηκε κατά τη διάρκεια ή επ' ευκαιρία πράξης που πραγματοποιήθηκε στο πλαίσιο του καθεστώτος ενδοκοινοτικής κυκλοφορίας εμπορευμάτων που ορίζεται από τον κανονισμό (ΕΟΚ) αριθ. 3/84 του Συμβουλίου».

3. Το παράρτημα Ι αντικαθίσταται από το παράρτημα της παρούσας οδηγίας.

Άρθρο 2

1. Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία το αργότερο μέχρι την 1η Ιανουαρίου 1986. Ενημερώνουν αμέσως την Επιτροπή.

2. Τα κράτη μέλη ανακοινώνουν στην Επιτροπή τα μέτρα που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει τα άλλα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 14 Οκτωβρίου 1985.

Για την Επιτροπή

COCKFIELD

Αντιπρόεδρος

(1) ΕΕ αριθ. L 73 της 19. 3. 1976, σ. 18.

(2) ΕΕ αριθ. L 331 της 27. 12. 1979, σ. 10.

(3) ΕΕ αριθ. L 333 της 24. 12. 1977, σ. 11.

(4) ΕΕ αριθ. L 2 της 4. 1. 1984, σ. 1.

(5) ΕΕ αριθ. L 222 της 20. 8. 1984, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ Ι

ΟΔΗΓΙΑ 76/308/ΕΟΚ

(Άρθρο 4)

1.2 // (Προσδιορισμός της αιτούσης αρχής, διεύθυνση, τηλέφωνο, τέλεξ, λογαριασμοί τραπέζης, κλπ. . . .) // //

// (Τόπος και χρονολογία αποστολής της αιτήσεως)

//

// (Αριθμός φακέλλου της αιτούσης αρχής)

// // // Προς // (Χώρος προοριζόμενος για την αρχή που απευθύνεται ή αίτηση)

// (Όνομα της αρχής που απευθύνεται ή αίτηση, ταχυδρομική θυρίδα, τόπος κλπ. . . .) //

// //

ΑΙΤΗΣΗ ΠΛΗΡΟΦΟΡΙΩΝ

1.2.3 // Ο υπογραφόμενος // // ενεργώντας ως υπάλληλος δεόντως εξουσιοδοτημένος από την αιτούσα αρχή // // (Όνομα και υπηρεσιακή ιδιότητα)

//

που αναφέρεται ανωτέρω, ζητώ με την παρούσα τη λήψη των κατωτέρω πληροφοριών σύμφωνα με το άρθρο 4 της οδηγίας 76/308/ΕΟΚ:

1.2.3 // // // // Πληροφορίες σχετικά με το

ενδιαφερόμενο πρόσωπο (1)

// Πληροφορίες σχετικά με

την ή τις απαιτήσεις (*)

// Αιτούμενες πληροφορίες

// // // // α) Όνομα και { γνωστά (*)

διεύθυνση

εικαζόμενα (*) // - Ποσόν της ή των απαιτήσεων (περιλαμβάνονται ενδεχομένως οι τόκοι και τα έξοδα) // // β) Πληροφορίες χρήσιμες που αφορούν το ανωτέρω πρόσωπο // - Ακριβής φύση της ή των απαιτήσεων // // - κύριος οφειλέτης // // // - συνοφειλέτης // - Άλλες πληροφορίες // // - τρίτος διακάτοχος // // // // // // // Άλλες αρμόδιες αρχές // // // // // //

// (Υπογραφή)

// // // (Επίσημη σφραγίδα)

// // //

(*) Διαγράψτε την άχρηστη ένδειξη.

(1) Φυσικό ή νομικό πρόσωπο.»